ياخذني الدرب وارجع واكولن لا
واحس كلبي يكلي اشلون تاليتك
وجر جدمي ويجرني وبين ما تفض هاي
احس الروح راحت وصلت البيتك
اجيت اتندمت رديت اجاني الموت
او ما ادري اجيتك مدري تانيتك
مر طعم الندامه وضكت انا الطعمين
لان ذبت ابهواك ولان جافتك
الحد سحك الكرامه الخلك طال وياك
وانا الكتلك بدي فوكاها مشيتك
وكع ناعور جفك علخصر طعنات
وطحت من التعب وبجفي كضيتك
وشلتك دمعة خاطر لو بجيت اطيح
جاهلبت كضيت اشكثر بديتك
ما ترهم ورد وجروحك البروح
يكرهني الورد لو هيج سميتك
ولا اكدر بعد عاكول اكول اعليك
اذا عاكول ليش اهواي شميتك